Anderkant van die wêreld (4) – Perdebytjie se nes
Posted on Oktober 19, 2017 Oktober 19, 2017 deur perdebytjie
Toe ek die volgende oggend wakker skrik, is dit die gesig wat my begroet…
Die boot staan styf vasgemeer teen ‘n loodregte krans met al hierdie “kunswerke” van reisigers uit die onlangse verlede…(Op die boonste foto is ‘n verfsel van ons skippie, wat ook hier aangedoen het in 1994, met ene Kaptein Knight aan die stuur.)
Op die beknopte hawekant staan reeds ‘n trein en etlike busse gereed om passasiers na verskillende interessante bestemmings te vervoer…
Die dorpie se naam is Skagway. Dis in 1897 gestig en lê in ‘n smal gletservallei in die Alaska “panhandle”, negentig myl noordwes van Juneau. Met ‘n inwonertal van 1,036 mense, is dit piepklein. In die somermaande is daar meer inwoners om die toeristebedryf aan die gang te hou. Daar was ook ‘n goudstormloop in die laat agtienhonderds. Die meeste van die dorp is gerestoureer en lyk soos in die dae van die goudstormloop. Op ‘n stadium was daar tagtig kroeë en natuurlik ‘n berugte bordeel, die Red Onion Saloon,wat vandag nog daar is…
Een van die tipiese straatjies met ou hout geboue…
Die volgende geboutjie is in 1899 gebou van dryfhout…die enigste voorbeeld van Alaska-dryfhout-argitektuur. Dis bekend as die Arctic Brotherhood Hall…
Ons neem ‘n bustoer uit die dorp uit, na ‘n afgeleë plek in die berge, waar ons vandag die beroemde sleehondbedryf van Alaska gaan leer ken…
Die voertuig waarmee ons teen steil hoogtes gaan uitry om by die honde te kom, staan reeds gereed…
25 Replies to “Anderkant van die wêreld (4)”
Oktober 19, 2017 om 10:46 vm
Dat is hier heerlijk reizen. Ik kijk al uit naar de volgende!
Oktober 19, 2017 om 11:45 vm
Dankie vir inloer en jou mooi woorde.
Oktober 19, 2017 om 11:39 vm
Kan nie wag vir die volgende een nie
Oktober 19, 2017 om 11:44 vm
Dankie dat jy saam met my reis.Ek waardeer dit baie!
Oktober 19, 2017 om 2:24 nm
Jeetje zeg, wat een prachtig dorpje en wat een verhaal erbij! Kom maar op met de volgende…
Oktober 19, 2017 om 4:45 nm
Baie dankie…die volgende prut al in die pot…
Oktober 19, 2017 om 4:39 nm
Aha en daar staan my game se naam op die gebou. Ek is nuuskierig of die hout huise darem warm binne is?
Oktober 19, 2017 om 5:01 nm
Klondike of Red Onion?😃
Die houtgeboue is heerlik warm binne as verwarmers en kaggels brand.
Oktober 20, 2017 om 4:34 nm
Klondike – hulle gebruik ook slee honde as vervoer.
Oktober 25, 2017 om 12:39 nm
Haha 😀 Waar sou die naam Red Onion nou vandaan kom – wat is die storie?
Oktober 25, 2017 om 2:24 nm
Ek wonder ook waar die naam vandaan kom…dit was in elk geval ‘n baie gewilde bordeel in die dae van die goudstormloop😄
Oktober 19, 2017 om 4:46 nm
mooie foto’s en leuk verslagje.Op naar de volgende.
Oktober 19, 2017 om 4:47 nm
Baie dankie.Ek werk aan die volgende een.😄
Oktober 19, 2017 om 8:00 nm
Dat zal zeker een heerlijke reis worden en wat zal je veel ontdekken onderweg
Oktober 20, 2017 om 5:04 vm
Oktober 19, 2017 om 8:55 nm
Die Wesp weet duidellik van die dramatiese pouse. Om ons nou so teen die opdraende te los sonder om te weet of ons daar gaan uitkom…😀🚙
Oktober 19, 2017 om 8:56 nm
Die dorpie lyk soos filmstel
Oktober 19, 2017 om 9:47 nm
Ja nogal…en so netjies en skoon.
Oktober 19, 2017 om 9:50 nm
Dalk kom ons nie daar uit nie…dis ‘n hengse hoë berg…..🚜🏔
Oktober 20, 2017 om 5:11 vm
Ik sprong in die vrachtwagen om het vervolg van die reis zelf mee te maken.
Oktober 20, 2017 om 12:03 nm
Dis ‘n stampende rit teen benouende skuinstes uit!
Oktober 20, 2017 om 10:13 vm
Jy wys ons ñ pragtige wêreld, Dina. Dit moes vir julle omtrent ñ ondervinding gewees het!
Dit was altyd ‘n lewensdroom vir my!
Oktober 21, 2017 om 9:48 vm
Prachtig deze reis had ik ook wel willen maken.
Oktober 21, 2017 om 12:23 nm
Dis dit werd,hoor!
Vorige bydraeVorige Anderkant van die wêreld (3)
Volgende bydraeVolgende Anderkant van die wêreld (5)